Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kansainvälinen rikostuomioistuin käynnisti alustavan tutkimuksen -
mahdollisista sotarikoksista palestiinalaisalueilla.
Syyrialaisministeri varoitti, että maa kostaa Israelin väitetyn ilmaiskun, -
jossa kuoli sekä Iranin että islamisti- sen Hizbollahin ylempiä komentajia.
Islamistinen Hamas salli kilpailevien jihadististen salafi-aktivistien -
pitää Gazassa harvinaisen mielenosoituksen ISIL-järjestön -
ja Ranskassa tappavat iskut tehneiden kolmen islamistiterroristin tueksi.
Kansainvälinen rikostuomioistuin ICC käynnisti alustavan tutkimuksen -
mahdollisista sotarikoksista palestiinalaisalueilla.
Se avasi tien syytteille israelilaisia ja palestiinalaisia vastaan.
On tärkeää ymmärtää, että alustava tutkimus ei ole rikostutkinta.
Se on prosessi, jossa virasto kerää tietoja mahdollisista rikoksista, -
joita väitetään tehdyn palestiinalais- alueilla viime kesäkuusta lähtien.
Sen jälkeen tieto arvioidaan, ja prosessin päätteeksi päätetään, -
avataanko tutkinta vai suljetaanko juttu, vai tarvitaanko siitä lisätietoa.
Perjantain lausunnossa syyttäjät sanoivat tutkivansa riippumattomasti -
ja puolueettomasti rikoksia, joita on ehkä tehty 13.6.2014 alkaen.
Virasto tutkii syytteitä kaikkia osapuolia vastaan.
Tekivätpä väitettyjä rikoksia Israelin joukot tai palestiinalaisryhmät, -
laadimme riippumattoman ja puolueet- toman arvion kaikista syytteistä.
Rooman perussääntö ei aseta aikarajaa alustavalle tutkimukselle.
Sen kesto riippuu monista tekijöistä.
Se voi viedä muutaman kuukauden, mutta joskus se on kestänyt vuosia.
Se riippuu saamastamme yhteistyöstä ja pääsystä kentälle.
Myös se vaikuttaa, käsitelläänkö asiaa kansallisesti kyseisissä maissa.
ICC:n ilmoitus tuomittiin jyrkästi Israelissa, -
jossa päätöstä kuvattiin absurdiksi.
Israel torjuu ICC:n syyttäjän absurdin päätöksen.
On absurdia, että ICC ei huomioi kansainvälistä lakia ja sopimuksia, -
joiden mukaan palestiinalaisilla ei ole valtiota, -
ja sen he voivat saada vain suorilla neuvotteluilla Israelin kanssa.
ICC:n säännöt ovat selvät: ei valtiota, ei asemaa, ei oikeusjuttua.
Päätöksen perimmäinen hulluus on tämä: demokraattinen Israel, -
joka johtaa maailmassa terrorisminvastaista taistelua, -
raahataan Haagiin syytettyjen penkille, -
kun Hamasin terroristisotarikolliset esittävät syytteitä.
En yllättyisi, jos ISIS, al-Qaida ja Hizbollah seuraisivat esimerkkiä.
USA:n ulkoministeriö totesi sen olevan "traagista ironiaa, että Israelia, -
joka on sietänyt sitä, että terroristit ovat ampuneet tuhansia raketteja -
sen siviilejä ja asutuskeskuksia kohti, ICC tutkii nyt tarkkaan."
Israelin väitetään tehneen ilmaiskun Syyrian Kuneitrassa lähellä Israelia.
Iskussa kuoli sunnuntaina kuusi ylempää Hizbollah-taistelijaa -
ja iranilaiskenraali. Sekä Syyria että Iran tuomitsivat iskun jyrkästi.
Iranin valtion televisiokanava vahvisti -
Iranin vallankumouskaartin kenraalin ja Hizbollah-komentajien kuoleman.
Hizbollah-taistelija Jihad Moughniyah ja viisi muuta Hizbollahin jäsentä -
sekä Iranin kenraali Mohammad Allahdadi kuolivat marttyyreina -
sionistihallinnon joukkojen hyökkäyksessä Kuneitraan.
Iranin ulkoministeri Zarif tuomitsi iskun jyrkästi -
ja syytti siitä Israelia.
Tuomitsemme jyrkästi tällaiset iskut.
Tämä sionistihallinnon isku pitää myös tuomita.
Tosin historiallisesta taustastaan johtuen -
emme odottaisikaan muuta sionistihallinnolta.
Tuhannet surijat huusivat kuolemaa Israelille ja Amerikalle, -
kun Hizbollahin keltaiseen lippuun käärittyä Moughniyahin arkkua -
kuljetettiin Beirutin kaduilla.
Iran tukee shiialaista Hizbollahia, -
joka kävi 34 päivän sodan Israelia vastaan vuonna 2006.
Hizbollah on taistellut Syyrian presidentti Assadin joukkojen rinnalla -
Syyrian nelivuotisessa sisällissodassa, jossa on kuollut yli 200 000 ihmistä.
Myös Syyrian sovintoministeri Ali Haidar tuomitsi ilmaiskun.
Hän piti sitä konfliktin käännekohtana.
Syyrialaiset saavat puolustaa kaikin tavoin valtiotaan, maataan, -
suvereniteettiaan ja itsenäisyyttään tätä jatkuvaa vihamielisyyttä vastaan.
Israel saa katua tätä iskua lähitulevaisuudessa, -
koska se rikkoi aselevon Syyrian kanssa.
Rajat avautuivat sinä päivänä, jona se ensi kerran rikkoi välirauhan.
Ilmaiskun uskotaan olevan Israelin tekemä.
Vain päiviä ennen sitä Hizbollahin johtaja Nasrallah sanoi, -
että Israelin toistuvat iskut Syyriaan ovat vakavia rikkomuksia, -
ja että Hizbollah on entistä vahvempi ja Syyrialla on oikeus vastata iskuihin.
Sen jälkeen kun kuultiin iskusta Syyriaan, -
Israel lisäsi valmiustilaa pohjoisessa, -
siltä varalta, että Hizbollah kostaa.
Armeija on asemoinut Iron Dome -ohjustorjuntapattereita pohjoisrajalle.
Pääministeri Netanjahun turvallisuuskabinetti -
keskusteli tänään pohjoisen tilanteesta.
Islamistinen Hamas salli kilpailevien salafien -
pitää Gazassa harvinaisen mielenosoituksen ISIL-järjestön -
ja Ranskassa tappavat iskut tehneiden kolmen islamistiterroristin tueksi.
Protestoijat polttivat Ranskan lippuja ja heiluttelivat ISILin mustia lippuja.
He kantoivat kuvia Pariisin Charlie Hebdo -iskut tehneistä terroristeista -
ja kolmannesta terroristista, joka tappoi neljä ihmistä košer-kaupassa -
kaksi päivää myöhemmin. Ranskan poliisi tappoi terroristit 9.1.
Protestoijat marssivat Gazassa Ranskan kulttuurikeskuksen luo, -
mutta sinne asemoidut Hamasin mili- tantit eivät päästäneet heitä sisään.
Rauha Muhammedille. Irakissa ja Syyriassa armeijat taistelevat -
hänen puolestaan. Se alkaa Jerusalemista.
Lähdimme tukemaan profeettaamme.
Pilalehti Charlie Hebdo julkaisi viisi päivää ennen protestia -
ensimmäisen numeron 12 ihmistä tappaneen iskun jälkeen.
Se julkaisi pilakuvan profeetta Muhammedista, -
mikä aiheutti väkivaltaisuuksia muslimimaissa.
Protestin lopussa mielenosoittajat ja Hamas-taistelijat alkoivat kahakoida.
Nämä ampuivat ilmaan hajottaakseen protestin.
Israel ilmoitti löytäneensä ensimmäisen ISIL-solun maillaan.
Solussa oli seitsemän Israelin arabikansalaista, -
jotka asetetaan syytteeseen iskujen suunnittelemisesta juutalaisvaltiossa -
ja yhteydenpidosta islamistiryhmään.
Oikeusministeriön mukaan syytetyt, -
joiden joukossa on itseään oikeudessa edustava lakimies, -
kiistivät osallisuutensa terrorismiin ja yhteytensä ulkomaisiin toimijoihin.
Pohjoisisraelilaisen arabikaupunki Sakhnin entinen kaupunginjohtaja -
ja yhden epäillyn isä kiisti poikansa osallisuuden -
ja yhteyden islamistiryhmään.
Kuinka vastaatte syytteisiin? - Odotetaan ja katsotaan.
Tunnettehan te syytteet? - Tämä käy suhteettomaksi. Ei siitä tule mitään.
Tuomitsetteko ISILiin liittyjät? - Kyllä, vakaasti.
Entä jos kyseessä olisi poikanne? - Myös hänet.
Kasvatin hänet arvostamaan veljeyttä, arabien ja juutalaisten yhteistyötä.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen